《初秋神泉送别邑侯谢镇宇北归三首 其一》
明代·饶与龄

冠盖云从共卧辕，西风此日粤江边。数声雁唳知更序，一曲骊江赠别筵。

棠满茶阳恩独渥，碑留印首绩长镌。明朝便陟鄞川路，衰草思君倍黯然。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。